Որոշ ընտանիքներ մխիթարվում էին, որ իրենց երեխաները կխուսափեին հետագա սարսափներից և այն դաժան ճակատագրից, որն անկասկած սպասում էր մնացածներին։ Սակայն Գյուլուն այդպես չէր մտածում։ Երբ լսեց իր թոռների լացակումած կանչերը, որոնց քարշ էին տալիս տներից մեկի ուղղությամբ, նետվեց նրանց օգնության։ Հրապարակ դուրս գալով նա բախվեց ենթասպային, որը նրան վայր գցեց։ Նրա կողերին ու փորին մի քանի հարված հասցնելուց հետո խուզարկեց ծեր կնոջը։ Նա ուղղվեց փայլող դեմքով, ձեռքին ոսկյա մի վզնոց։